JohanHeinsen/ENO huggingface dataset:
Viborger Samler, 1847-04-27
Fra Eisleben meldes under 21de April, at ogsaa denne Stad har været Skuepladsen for de ved Dyrtiden, fremkaldte Uroligheder. Flere tusinde Jndivider have først plyndret en med Korn læsset Vogn, der skulde forlade Staden, derefter sprængt et Magazin, hvis Kornbeholdning skulde bortføres, og borttaget Alt. Tilsidst udtømtes ogsaa Kartoflerne af Kjeldere, der tilhørte to forhadte Borgere. Militairet, der ankom for sildig, til at kunne forebygge disse Excesser, huggede nu ind for at adsprede Folkehoben. Chefen for Husarerne og flere Officierer, saaredes med Steenkast. - Lignende Excesser skulle have fundet Sted i Merseburg, hvor Tagene ere revne af flere Huse, og hvor ved Militairets Jndskriden flere Jndivider ere saarede. Et Fruentimmer skal have staaet i Spidsen, for Tumultanterne. - J Halle have ligeledes Uroligheder fundet Sted den 22de April. Landsberg an d. Warthe, den 20de April. "Allerede igaar Morges fandt man et Truselsbrev, om Aftenen udbrød Ementen. Hovedangrebet var rettet imod en herværende Kjøbmands uhyre store Kartoffelkjeldere. Trods Øvrighedens Bestræbelser aabnedes en Kielder, og under Hurraraab bortførte Sækkene, fyldte med Kartofler. Omsider lykkedes det Magistraten ved venlig Tiltale at sætte en Grændse for Excesserne, og afholde den gridske Bande fra det Brændeviin, der ligeledes opbevaredes i Kielderen. Senere er fra Küstrin og Frankfurt ankommet Militair. Af Stadens 11,000 Jndvaanere høre de 4000 til de arbeidende Klasser.
Viborger Samler, 1847-04-27
Fra Fyrstendommet Schwarzburg-Søndershausen, meldes, at Udlændinge, der ville opkjøbe Korn i Fyrstendømmet, skulle strax udvises af Landet, og at enhver Udførsel af Korn er forbudt under Confiscationsstraf og en Mulct af 2 Rthlr. pr. Scheffel.
Viborger Samler, 1847-04-27
Jndenlandske Efterretninger. J Løbet af forrige Aar ere Overformynderiernes Capitaler blevne forøgede med 1,037,332 Rbd., hvoraf faldet paa Kjøbenhavn 473,923 Rbd. J 1835 indestod i Kjøbenhavns Overformynderi kun 8,807,000 Rbd.; Capitalen har altsaa i et Tidsløb af 12 Aar forøget sig 37 1/2 pCt. For at man iøvrigt kan gjøre sig noget Begreb om Udvidelsen af Velstanden, maa anføres, at de samtlige Capitaler, som vare indestaaende i Kjøbstæderne udenfor Kjøbenhavn, i 1806 udgjorde kun 820,000 Rdlr. Cour. og udgjøre nu i Østifternes Kjøbstæder 5,887,504 Rbd. og i Jylland 5,017,377 Rbd. (Bl. Td.)
Viborger Samler, 1847-04-27
Jfølge en allerhøieste Resolution er der af den kongelige Kasse bevilget Kjøbenhavns "Casino, – et Laan af 25,000 Rbd. Til Sikkerhed for dette Laan, der skal forrentes med 4 pCt. aarlig, og paa hvis Tilbagebetaling der først skal begyndes efter 3 Aars Forløb med 2 pCt. af Capitalen, er der udstædt en Obligation med 2den Prioritets Panteret i Casino=Bygningen næstefter den paa samme hvilende og Creditkassen for Huuseierne tilhørende 1ste Prioritet for en Gjæld af 60,000 Rbd., efter hvis Afbetaling der er betinget den kgl. Kasse Opsigelsesret. Saa behageligt et Establissement "Casino" end kan være for Kjøbenhavns Jndvaanere, forekommer denne Anvendelse af Statens Penge os dog ikke særdeles hensigtsmæssig. (Forl.)
Viborger Samler, 1847-04-27
Avlsgaarden Nøisomhed, under Gjedsøergaards Gods, beboet af Hr. C. Lietze, som bestyrer den for Forpagteren, Hr. Sodemann i Rostock, er den 22de De om Morgenen bleven hjemsøgt af en heftig Jldebrand, der – Sandsynligviis paasat – udbrød Kl. 3 1/2 i Faarestien og i et Øieblik omspændte alle Udhuusbygningerne, som aldeles nedbrændte. Med Undtagelse af Hestene, som med Møie bleve reddede, indebrændte hele Besætningen af Kreaturer, der, saavidt bekjendt, bestod af henved et Par hundrede Faar, c. 20 Stkr. Køer og endeel Sviin. Som naturligt, blev da ogsaa Gaardens Besætning af Avlsredskaber, o. dsl. Luernes Rov. Ved en vel ledet Anvendelse af de hurtigt tilstedekomne Sprøiter fra de omliggende Land sogne lykkedes det at redde det allerede et Par Stede antændte Stuehuus, hvorved Gaardbestyreren forskaanedes for et yderligere Tab, end det betydelige, han allerede lider derved, at kun en ringe Deel af Besætningen var assureret. Uagtet Nøisomhed kun ligger omtrent en Fjerdingvei fra Nykjøbing, indfandt aldeles ingen Hjælp fra Byens Brandcorps sig ved Branden!
Viborger Samler, 1847-04-27
Eiderstedter Wochenblatt" er nu bleven forbuden afden slesvigholsteenske Regjering. (Kiel. Corrspd. Bl.)
Viborger Samler, 1847-04-27
Thisted, den 22de April. Jgaar fødte en Ko (tilhørende en Kjøbmand her i Byen) en Kalv med to Hoveder, der vare velskabte, og sammengroede ved Halsens Ende mod Brystet. Kalven var forøvrigt velskabt med Undtagelse af den nederste Deel af Rygaden, hvor Benet var forvoxet. (Ab. Av.)
Viborger Samler, 1847-04-27
Viborg. Efter de Lovtaler der fra andre Stæder, ere gaaede forud for Hr. Joannowitz om hans Virtusitet paa Violinen, anbefale vi Musikkens Andere ikke at unddrage sig den Nydelse der imorgen Aften er Leilighed til at profitere af. En bekjendt dygtig Musiker har bl. A. tilskrevet Red., at man i Hr. Joannowitz's Spil lærer at vurdere Violinen efter den største Maalestok, ligesom Alle, der hører ham, ville føle en stedsevarende Længsel efter hans Toner.
Viborger Samler, 1847-04-27
Handels= og Skibs=Efterretninger. Der skal i London være kjøbt Korn for at afskibes til Hamborg, paa hvilken Handelsplads Priserne staae høiest.
Viborger Samler, 1847-04-27
Hovedstadens Communalbestyrelse har besluttet at andrage, paa hos Regjeringen, at Beløbet af Formalingsafgiften og Consumtionen for et vist Tidsløb, formeentlig indtil September Maaneds Udgang, skulde stilles til Communalbestyrelsens Raadighed, for paa den Maade, der maatte befindes hensigtsmæssigst, at komme alle dem til Hjælp, for hvilke den nærværende Dyrtid er meest trykkende. (Fædrel.)
Viborger Samler, 1847-04-27
Fra Odense berettes i "Hp. Av.", at Handelshuset Ploug, & Richard dersteds tilbageholder 2000 Tdr. Rug til Byens Forbrug, indtil Rug fra Østersøen kan haves. J Tønde- og Skjeppeviis udsælges et mindre Partie til Uformuende for moderat Priis. Bemeldte Handelshuus har tillige skjænket 400 Rbd. til Brød for Huusarme, ved hvilken betydelige Gave Brødcomiteen sættes istand til igjen at begynde sin Virksomhed.
Viborger Samler, 1847-04-27
Et andet virksomt Handelshuus der, Jens Nielsens Søn, har besluttet at lade formale 100 Tdr. Rug og 100 Tdr. Byg, og uden Formalingsafgift at lade samme udsælge til Trængende for en moderat Priis. - Gid disse priisværdige Exempler maatte opmuntre Andre, hvem Lykken har tilsmillet, til ogsaa at betænke deres trængende Næste.
Viborger Samler, 1847-04-27
Corvetten "Galathea, der den 1ste Novbr. forlod Honolulu, naaede den 25de Januar Valparaiso. Paa denne Tour har den anløbet Østsiden af Øen Havail, Tahiti og Borabora: det første Sted gjorde Chefen i Selskab med alle Naturforskere, og flere af Skibets Officerer en Excursion til Vulkanen Kilan En, der ligger 9 danske Miil fra Landsbyen Wajakea. Reisen derhen var besværlig paa Grund af Veienes Slethed. Selskabet tilbragte 24 Timer ved Krateret, hvis Rand er nær 4000 Fod over Havets Overflade. Om Krateret siges: "Det er et Hav af Jld vel omtrent 1 1/2 dansk Fjerdingvei i Omkreds, der er i uophørlig Bevægelse og kaster brændende Lava oppaa sin Strand, ligesom en oprørt Jndsø kaster Tang eller Sand op paa sine Bredder." Under sit Ophold ved Tabitimødte Chefen og Alle ombord den meest forekommende Høflighed, og der blev meddeelt Naturforskerne Pas til at trænge videre ind i Landet. Den 9de Decbr. indtraf det Uheld, at halvbefaren Constabel af 1ste Divisions Artilleri-Compagni Nr. 237 Niels Andersen Rohde faldt ned fra Storraaen, med Hovedet mod en Kanon og derfra i Vandet. Under-Kanoneer Thomas Hansen sprang strax ud og bragte ham, endnu levende, ombord, men Hovedet var knust og han døde faa Øieblikke efter. Chefen bemærker, at Thomas Hansens kjække Daad forhøies meget derved, at Havnen er fuld af Haier.
Viborger Samler, 1847-04-27
J Borgborg fragtede Chefen en lille Kutter, som afgik den 14de Decbr. med Dhrr. Behn, Reinhardt og Thornam til Montu-Jti, de kom tilbage den 16de om Aftenen; deres Landing paa Koral-Revene gjennem Brændingen havde været forbundet med stor Vanskelighed og ikke uden Fare, ligesom den hele Tour havde været yderst besværlig formedelst Sol bede, Regn og Mangel paa alle Beqvemmeligheder paa selve Øen, dog vare Herrerne særdeles fornøiede med Resultatet af deres Undersøgelser. Helbredstilstanden ombord var meget god: kun havde en Slags Øiensvaghed, som bevirkede Blindhed, om Natten, begyndt at vise sig blandt Folkene. Forøvrigt var Alt vel indenborde. Fra Valparaiso agtede Chefen, efter at have kalfakteret og provianteret, at afgaae til Lima.
Viborger Samler, 1847-04-27
Den 22de April er Viinhandler Frederik August Emst's Bo i Kjøbenhavn taget under Skiftebehandling som fallit.
Viborger Samler, 1847-04-27
Landeiendomme tilkjøbs. Hovedgaarden Donneruplund i Veile Amt stilles til absolut Bortsalg den 26de Mai; ligeledes Gaarden Elisalyst, ogsaa i Veile Amt, den 25de Mai. - Underhaanden kan kjøbes Hovedgaarden Sødal, 1 1/4 Miil fra Viborg. (Forlangt indrykket.)Der har i den senere Tid været talt og skrevet endeel om Forbedring i Skolelærernes Kaar, og det har været at haabe, Sagen vilde faae nogen Fremgang. Jeg vover i Anledning heraf, at fremsætte min Mening om "Maaden" at forbedre Landsbyskolelæreres Stilling paa. Det synes at være den almindelige Mening, at Forbedring bør skee ved Tillæg af Penge eller Korn. Jeg antager, at den bør skee ved Tillæg af mere Jord – og da saa meget, at Læreren selv kan drive sin Jordlod. Hvad der forresten bør tillægges en Skolelærer for at have et ordentligt anstændigt Levebrød, lader jeg Kyndigere bedømme. Førend der tillægges Skolelærere den omtalte større Jordlod, bliver Standen ikke selvstændig, og uden at være selvstændig, kan den ikke indtage den Plads i Samfundet, som den – efter sin Vigtighed – bør, og uden at indtage denne Plads, kan den ikke virke frit, og uden at virke frit, kan igjen Jngen virke fuldkommen godt. Jndvendingerne herimod kjender jeg allerede, især denne, at det vilde drage Læreren fra hans egentlige Gierning. - Jeg har den modsatte Mening. Og jeg vil kun sige hertil som til alle de øvrige Jndvendinger, der kunne gjøres: at en retskaffen og christelig Mand vil altid stræbe at opfylde sine Pligter, og hvo, der ikke besjæles heraf, veed nok for endeel at undgaae samme, i hvad Stand og Stilling han end befinder sig.
Viborger Samler, 1847-04-27
Da der vel atter fra Skolelærerstanden til høiere Steder, vil blive indgivet et Andragende om Forbedring i deres Kaar; saa har samme bevirket, at jeg offentlig fremsætter min Mening, for at mine Standsfæller og Andre, hvem Sagen vedkommer, kunne overveie, om det foreslaaede ikke var den letteste, behageligste og sikkreste Maade, hvorved Øiemedet kunde opnaaes. P. C. Lundgaard, Balling, i April 1847. Skolelærer. Dhrr. Redacteurer bedes at optage ovenstaaende i deres Blade.
Viborger Samler, 1847-04-27
AVERTISSEMENTS. At Overslaget og Ligningerne over de forskjellige Commune afgivter for indeværende Aar ligger til Eftersyn paa Raadstuen 3 Uger fra Dato, hver Sogne-Dags Eftermiddag fra Kl. 2 til 4, bekjendtgjøres herved i Overeensstemmelse med Frdn. 24de October 1837 § 22, og ville Erindringer eller Klager over Ansættelsen inden fornævnte Tids Udløb skrivtligen være at fremsætte for Communalbestyrelsen. Byfogedcontoiret i Viborg, den 21de April 1817. Chr. Koefoed.
Viborger Samler, 1847-04-27
Skolebøger som faaes i alle Landets Boglader: 1. Lærrebog i Danmarks Historie til Brug for Almueskolerne. Af S. Strøm, Adjunct. 4de Oplag, indb. 1 Mk. 2. Omrids af Geographien til Brug for Almueskolerne. Af A. Krogh, Præst. 4de Oplag, indb. 12 Sk.
Viborger Samler, 1847-04-27
(J faa Aar ere circa 16,000 Exemplarer af hver af disse to Skolebøger afsatte.) 3. Luthers Catechismus, med Morgen, Aften Bord=Bønner, Huustavle, Sententser. Af P. A. Fenger, Præst. 5te Oplag, indb. 6 s.
Viborger Samler, 1847-04-27
4. Udvalg af danske Psalmer. Af L. C. Müller, Præst og Seminarieforstander. 4de forøgede Oplag, indb. 12 Skilling.
Viborger Samler, 1847-04-27
5. Rønnes Bibelhistorie. 4de Oplag, indb. 1 Mk. (12 for 9 Mk.) 6. Historisk Børnelærdom. Af N. F. S. Grundtvig. 5te Oplag, indb. 1 Mk. (12 for 9 Mk.) 7. Wexels Bibelhistorie, indb. 2 Mk.
Viborger Samler, 1847-04-27
Wahlske Boghandel. Med Dagsposten er arriveret et smukt Udvalg af Silke Parasoller i nyeste Dessins, som sælges billig hos U. Støttrup. Lange, fine og ægte Weichselrør, fine og ægte Kuurlænderhoveder, er arriveret til billigste Priser hos N. Støttrup. Deme-Rakkekamme i forskjellige Fiinheder, ere arriverede til billigste Priser hos N. Støttrup.
Viborger Samler, 1847-04-27
Gode Sæde-Vikker, kan faaes paa Skaungaard.
Viborger Samler, 1847-04-27
Mit Kløver= og Timotheifrøe. er nu ankommet, og de bestilte Partier kan afhentes. Boye.
Viborger Samler, 1847-04-27
Skraatobak af Augustinus Fabrik i Kjøbenhavn, faaes atter hos J. Samson.
Viborger Samler, 1847-04-27
Licitation. Mandagen den 17de Mai førstkommende, bliver paa Raadhuset her i Byen afholdt Licitation over Opførelsen af en Landingsbro ved Ladepladsen Hjarbek. Overslaget og Conditionerne ere henlagte til Eftersyn : i Thisted paa Adressecontoiret, i Nykjøbing hos Hr. Kbm. Meulengracht, i Skive hos Hr. Gjæstgiver Grønning og heri Byen hos Hr. Kjøbmand S. Hagemann, hvor ogsaa Tegningen er beroende til Eftersyn.
Viborger Samler, 1847-04-27
Havnecommissionen i Viborg, den 26de April Auction.
Viborger Samler, 1847-04-27
Tirsdagen den 4de Mai førstkommende, Formiddag Kl. 10, og følgende Dag, eller Dage, bliver ved Auction, som afholdes i Pakhusene, ved Stranden heri Byen, efter Vedkommendes Begjæring bortsolgt den mere eller mindre havarerede Deel af hvad der er bjerget af Ladningen af Skibet Vertumus", Capitain Th. Thompson, kommende fra London, og bestemt til Petersborg, men indstrandet for Kysten af Harbover den 13de Dennes, saasom: Cochenille c. 14000 Pd. Indigo c. 18000 Pd. Cancel c. 1100 Pd. Safstor c. 2600 Pd. Copal c. 2500 Pd.; Alt Br. Vægt. Ræve og andre Skind c. 3500 Stkr. Terra japonica 150 Pakker, samt et Parti Sassaparille, Schellak, Chinarod, Coculus indicus, Divi-divi og Gummi Conditionerne bekjendtgjøres ved Auctionen, hvortil Lysthavende indbydes. Auctions-Contoiret i Lemvig, den 19de April 1817. Gundelach.
Viborger Samler, 1847-04-27
Auction. Paa Grund af skeet Overbud, bliver det Skolen tilhørende Sted Nr. 322 paa Hjørnet af lille St. Hansgade og St. Mogensgade stillet til Bortsalg ved en nye Auction, som afholdes paa Raadstuen Torsdagen den 29de Dennes, Middag Kl. 12. Conditionerne, der ere favorable for Kjøberen, ere til Eftersyn herpaa Contoiret, hvilket herved til Lysthavendes Efterretning bekjendtgjøres. Byfogedcontoiret i Viborg, den 23de April 1817. Chr. Koefoed.
Viborger Samler, 1847-04-29
Kongelig allernaadigst privilegeret 75 Aarg. Stifts-Tidende. Vio. Forsendes med Brevposten i Danmark og Hertugdømmerne. Torsdagen den 29de April 1817. Denne Tidendes udenlandske Artikel redigeres af Adjunct Reiss, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1847-04-29
Nyeste Postefterretninger. Nordamerica. J Spidsen for 12000 Md. er Gen. Scott landet d. 9de Marts ved Veracruz; Staden er afskaaret fra Forbindelsen med det Jndre og fra Vandkilderne. Om Stadens hurtige Overgivelse nærer man ingen Tvivl. J Philladelphia vil man vide, at Americanerne havde med stort Tab bemægtiget sig Staden.
Viborger Samler, 1847-04-29
J de forenede Curiers Møde den 23de April oplæstes Kongens naadige Svar paa Adressen. Kongen erkjender med Tilfredshed, at de troe Stænder erkjende som deres Opgave, paa Grundlaget af Ret at virke i Forening med Kronen for en velsignelsesrig Udvikling af Fædrelandets Fremtid. Deri erkjender Kongen Stændernes skjønne Kald. Det hedder fremdeles: Vi formaae ikke at erkjende andre Berettigelser for den ved vor Lovgivning af 3die Febr. d. A. ilive kaldte forenede Landdag end de, som ved denne Lovgivning ere tillagte samme eller som i Fremtiden ad forfatningsmæssig Vei maatte kunne tillægges samme. Vore troe Stænder tør ved udøvelsen af disse Rettigheder holde sig forvissede om vor kraftfuldeste Beskyttelse, hvorimod Vi ogsaa nære den faste Tillid til dem, at de kun ville bevæge sig indenfor disse og opfylde dens Pligter. Lovgivningen af 3die Februar er uantastelig i sit Grundlag; men derfor ansee vi den ikke for afsluttet, med meget mere som skikket til at uddannes (bildungsfähig). Derfor have ViSelv aabnet vore troe Stænder Veien til at forelægge os de dertil sigtende Andragender, og Vi ville, naar de komme til os, nøiagtig prøve dem og gjerne indrømme, den forsaavidt de nemlig ere forenelige med Kronens og Landets hellige (unverauserlichen Rechten d. Krone und d. Landes) Rettigheder." – Til Slutning tilsikkrer Kongen gjerne, at han næste Gang vil sammenkalde Landdagen inden 4 Aars Forløb, hvilken Frists Udløb var bestemt i Forordningen af 3die Febr., selv da, naar ingen ved Loven bestemt Foranledning var forhaanden.
Viborger Samler, 1847-04-29
Fremdeles har Kongen forlænget Petitionsfristen indtil den 1ste Mai.
Viborger Samler, 1847-04-29
Berlin, den 26de April. Roligheden er vendt tilbage. Ogsaa i Stettin have Uroligheder fundet Sted. Jmod Productsælgere udøvedes Voldsomheder. Generalmarschen sloges; betydelige Stridskræfter opbødes. Ementen i Berlin har været temmelig alvorlig.
Viborger Samler, 1847-04-29
Jndenlandske Efterretninger. Under 26de d. M. har det behaget Hs. Maj. Kongen paa Collegiets allerunderdanigste Forestilling allernaadigst at befale som følger: 1) Jndførselstolden for Gryn, og Meel, alle Slags, ophæves. 2) Ligeledes eftergives alle indgaaede Skibsafgifter af Ladninger, bestaaende af Kornvarer i uformalet eller formalet Tilstand, saavelsom indgaaende Skibsafgifter og Skibsklareringssportler af Skibe, hvis Bestuvning med Kornvarer udgjør i det mindste en Fjerdedeel af Drægtigheden. Foranstaaende Bestemmelser, der forblive i Kraft til 1ste October d. A., bringes herved til offentlig Kundskab, til Efterretning og Efterlevelse (Bl. Td.) for alle Vedkommende.
Viborger Samler, 1847-04-29
Theologisk Examen. Mandagen den 26de April: J. A. Fischer h. ill. Spec. script, lande dignum og J. P. O. Qvist aard h. illand. En Non con(S. Bl.) temnendus.
Viborger Samler, 1847-04-29
Den 19de De, indfandt sig i Kbhvn, en velklædt Person hos en derværende Vexellerer og præsenterede den tilstedeværende Commis en Vexel paa 500 Mk. Bco. til salg. Ved nøiere Eftersyn opdagedes det, at Vexelen var falsk, men istedetfor at anholde Personen, lod man ham gaae. Man har senere underrettet Politiet om det forefaldne, ligesom de andre Vexellerer ere blevne advarede mod(Flypst.) den falske Vexel.
Viborger Samler, 1847-04-29
Efterretninger fra Rom i tydske Aviser meddele, at den udmærkede Billedhugger Jerichau, der for Øieblikket arbeider paa et colossalt Christusbillede, er bleven overfalden af sin italienske Tjener, som havde troet sig fornærmet af ham, og af denne er bleven bibragt flere Dolkestik, Sjællandske Jernbane. Jfølge Hovedingenieurens Beretning om Arbeidets Fremme til den 15de d. M. vil Banen kunne passeres med Locomotiver den 8de Mai, og ville Prøvetourene faa Dage derefter kunne paabegyndes.
Viborger Samler, 1847-04-29
Svendborg. Ved det paany foretagne Stændervalg i det 14de Valgdistrict for de mindre Landeiendomsbesiddere, er Proprietair Thalbitzer til Cathrineberg valgt til Deputeret med 272 Stemmer og Sognefoged Jørgen Andersen, i Heden til Suppleant med 214 Stemmer. Valget proclameredes i Rudkjøbing den 19de ds.
Viborger Samler, 1847-04-29
Slesvigholsteneren Carl v. Krogh i Haderslev, bekjendt fra Optøierne i Fastelavnsnatten, er i disse Dage af Politiretten i Haderslev dømt til, enten at betale en Mulct af 16 Rbd. eller at give Skræddermester Hansen, hvem han har udskjældt for Politispion", en Æreserklæring og i ethvert Tilfælde at udrede Omkostningerne ved det i denne Anledning mod ham anlagte Jujuriesøgsmaal. Han har foretrukket at give Æreserklæringen. Den djærve Fædrelandsven, Oldingen, Senator Nielsen fra Flensborg er den 21de ds. i Haderslev paa en Reise til Christiansfeldt pludselig bleven overfalden af et stærkt apoplektisk Tilfælde i den høire Side. Lægerne give dog nu Haab om, at han kan leve.
Viborger Samler, 1847-04-29
Den 22de De, om Aftenen Kl. 11, foruroligedes Frederikshavns Jndvaanere ved Brandraabet, og snart erfarede man, at Jlden var udbrudt paa sædvanligt Sted, nemlig i den nyssumske Bryggergaard, ligeoverfor Hotel du Nord, i et af Udhusene. Efter en Times Forløb var den dæmpet. Mærkelig er den vulkanske Natur, – hedder det i Hjørring Avis - der synes at ligge skjult i denne Eiendom, der nu i et Tidsrum af 3 Aar ikke færre end 4 a 5 Gange har udspyet sine Flammer. En Bryggerkarl blev samme Aften arresteret, men igjen løsladt; senere ere Dhrr. Nyssum & Gundorph blevne hæftede. – Beretningen om Brodmangelen i Frederikshavn erklæres nu af Meddeleren i samme Blad for ei at maatte tages i bogstavelig Forstand, da Meddelerens Hensigt har været, ikke at skildre en alt for Haanden værende, men kun en imminerende Fare for Brødmangel.
Viborger Samler, 1847-04-29
Paa den lille Øe Faxø ved Baags feirede nylig forhenværende Gaardmand Rasmus Stahr og Hustru deres Guldbryllup. Jubelparrets 7 Børn og talrige Børnebørn vare tilstede ved Høitideligheden. De Gamle ere begge i deres 78de Aar og nyde endnu, især Manden, en sjelden Aandstyrke og legemlig Livskraft.
Viborger Samler, 1847-04-29
Aarhuus, d. 26de April. Ogsaa vi have her idag havt en lille Folkebevægelse. Et Skib var kommet hertil med Kartofler, der bleve kjøbte til et herværende Brænderi, nen da man vilde transportere dem bort, satte en Mængde af Byens Folk sig derimod og forlangte, at Kartoflerne skulde udsælges fra Skibet til Alle og Enhver, hvilket ogsaa Skipperen indvilgede saaledes, at hele Ladningen en detail er bleven udsolgt til 3 Mk. 8 s. Skjeppen, uden at Politiet, paa Vedkommendes Opfordring, fatte sig derimod. (Aarh. Av.)
Viborger Samler, 1847-04-29
Ved det den 24de d. M. tilendebragte Valg i det 10de Valgdistrict, for de mindre Landeiendomsbesiddere i Nørrejylland, blev Gaardeler Fredrik Wielandt i Sveistrup valgt, til Deputeret og Sognefoged Niels Christensen Møller i Albek, til Suppleant. (Rd. Av.) Thisted, Læseren erindrer maaskee, at der i afvigte December Maaned d. Bl. blev omtalt, at en Mand og Kone i Stagstrup Sogn vare fundne liggende døde i deres Seng, uden at man kunde opdage Aarsagen til deres Død. En Mand med Kone og Børn var senere flyttet ind i Huset, og den første Nat efter Familiens Ankomst, vaagnede Manden ved at Barnet var uroligt; han vilde da staae op, men faldt besvimet om, og hele Familien befandt sig i en upasselig syg Tilstand, og turde ikke andet end strax forlade Huset, da man fattede den Tanke, at en eller anden usund Uddunstning fra Grunden kunne have foranlediget samme. (Thist. Av.)
Viborger Samler, 1847-04-29
Viborg. For et her i Byen ved Concerter sjelden talrigt Auditorium, lod Hr. Joanowitz sig høre igaar Aftes, og hans skjønne rene Toner og kunstneriske Spil fremkaldte ved hvert Numers Slutning lydelige Applaus.
Viborger Samler, 1847-04-29
Af de Virtuoser paa Violin, der hersteds ere optraadte, er Hr. J. udentvivl den, der til størst Fuldkommenhed, har viist hvad der kan præsteres paa dette Jnstrument, ligesom vi have hørt Kiendere udtale den Mening, at Hr. Js Spil rivaliserer med Dhrr. Prumes og O. Bulle.
Viborger Samler, 1847-04-29
Kunstneren afreiser herfra til Randers, hvor han paa sin Gjennemreise muligt atter vil skjænke Randrusianerne en behagelig Aften.
Viborger Samler, 1847-04-29
Handels- og Skibs=Efterretninger. Londoner-Kornmarkedet, den 23de April. De faa Partier, engl. Hvede, der vare udstillede til Salg idag, fandt rask Afsætning til Mandagspriserne. Det Samme gjælder og fremmed Hvede, dog er Spørgsmaalet efter denne ikke saa stærkt Byg søgt og noget dyrere. Havre 1 sk. dyrere. Gjennemsnitspriserne for Ugen, der endte den 17de April: Hvede, 74 sk. 1 d.; Byg, 48 sk. 4 d.; Havre, 29 sk. 7d.; Rug, 56 sk. d.; Erter, 50 sk. 7 d.